Челябинскийн солир

2013 оны 2 сарын 15-нд ОХУ-ын Челябинск мужид орон нутгийн цагаар өглөөний 9 цаг 25 минутанд 17 м орчим хэмжээтэй, 15-18 км/секунд хурдтай солир унав. Уг солир нь агаарт 30-70 км өндөрт агаарын нягтшилаас шалтгаалж 500 килотонн хүчтэй дэлбэрч 3 хэсэгт хуваагдсан байна. Дэлбэрэлтийн долгион 2 минут 50 секундын дараа Челябинск хотын оршин суугчдад хүрч, олон байшингийн цонхыг хагалж, 1400 орчим хүн цонхны хэлтэрхийнд шархдав. Дэлбэрэлтийн хүч нь агаарт Хирошимагийн цөмийн дэлбэрэлтээс 20 дахин хүчтэй байжээ. Уг хотын орчмын 3000 орчим барилга гэмтсэн байна. 
Энэ Челябинскийн солир нь 1908 онд унасан Тунгусын солироос хойш дэлхийн агаар мандалд нэвтэрсэн хамгийн том солир юм. Уг солироос хойш 50 м хэмжээтэй ДА14 солир дэлхийтэй 27000 км зайтайгаар 15 цагийн дараа зөрсөн бөгөөд НАСА-ийн баталснаар уг 2 солир нь өөр өөр нисэлтийн замтай, холбоогүй тэнгэрийн биетүүд болно. 

 Видео мэдээлэл 

Ангилал:Челябинск муж
Ангилал:Сүүлт од
Ангилал:2013 оны байгалийн гамшиг